Diari Oficial de la Generalitat Valenciana


Sumari del DOGV 3131, del 27-11-1997 (1997/3457)

Informació pública del Programa d'Actuació Integrada de la Unitat d'Execució Única del Pla Parcial Sant Llorenç que inclou Pla Parcial amb annex d'homologació i avantprojecte d'urbanització.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3131

Data del DOGV
:   27-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3457


Organisme emissor
:   Calviga, SA

Tipus de document
:   Anunci

Informació pública del Programa d'Actuació Integrada de la Unitat d'Execució Única del Pla Parcial Sant Llorenç que inclou Pla Parcial amb annex d'homologació i avantprojecte d'urbanització. [97/M3457]
  
La mercantil Calviga SA ha formulat Programa d'Actuació Integrada de la Unitat d'Execució Única del Pla Parcial Sant Llorenç, que inclou Pla Parcial amb annex d'homologació i avantprojecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3., ambdós de l'esmentada llei, escau sotmetre aquest programa, amb tota la documentació annexa a informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, y també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en la Notaria del senyor Enrique Ferrero María, al carrer Major número 31, tercera planta, de Castelló de la Plana.
  
Igualment es fa constar que qualsevol persona podrà comparéixer en aquesta notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament de Castelló de la Plana, els dies hàbils en horari d'atenció al públic.
  
Les al·legacions que, si escau, es formulen, es presentaran davant l'Ajuntament de Castelló de la Plana, al seu Registre General.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies hàbils indicat. Durant aquest termini es podran formular les proposicions davant el Registre General de l'Ajuntament de Castelló de la Plana.
  
Finalitzat aquest segon termini, el següent dia hàbil, excepte si és dissabte, cas en que haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de Castelló de la Plana. Durant els 10 dies següents al d'obertura de les pliques, podran ser objecte de consulta i al·legacions totes les actuacions de l'expedient.
  
Expressament es fa constar que aquest anunci s'adre(a, als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en la relació emesa pel Centre de Gestió Cadastral, així com a aquells el domicili dels quals figura en l'esmentada relació, com a la pròpia parcel·la cadastral, o simplement amb el nom del municipi, i que són els següents:
  
Titulars el domicili dels quals no hi figura:
  
Polígon 34
  
Parcel·la núm. 26 i 83: Joaquín i Carmen Beltrán Serra.
  
Parcel·la núm. 124: Miguel Igual Sales, fill.
  
Parcel·la núm. 181: Florencio Lajara Ribero.
  
Parcel·la núm. 259: Tomás Museros Rodes.